Jegyzőkönyv

2019. július 10. napján 13,00 órakor a Gősfa Faluház helyiségében megtartott rendkívüli nyilvános képviselőtestületi ülésről.

**Jelen vannak**: Farkas Tiborné polgármester

 Horváth Edit képviselő

 Szabó Gyuláné képviselő

 Hessel Ferencné képviselő

 Dr. Horváth Renáta igazgatási ügyintéző

**Igazoltan távol**: Vincze Istvánné alpolgármester

1. napirendhez tanácskozási joggal meghívott: Mészáros János, a Zalavíz Zrt. munkatársa.

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, jelenlévő képviselők száma 4 fő. Tájékoztatta a képviselőket, hogy a képviselő–testületi ülés összehívására Gősfa Község Önkormányzati Képviselő–testületének az önkormányzat Szervezeti és Működési Szabályzatáról szóló 1/2015 (I.7.) önkormányzati rendelet 12. §. (1) (2) bekezdése alapján, meghívó kiküldése nélkül került sor. Farkas Tiborné polgármester a képviselő-testületi ülés összehívására okot adó sürgős, halasztást nem tűrő esetként a Hegyi utca ívóvíz vezetékének felújítása jelölte meg.

A képviselő-testület egyhangúan a polgármester javaslatára az alábbi napirendet fogadta el:

**Napirend:**

1. **Hegyi utca ívóvíz vezetékének felújítása
Előadó: Farkas Tiborné polgármester**
2. **Hegyi utca faszállítás ügye
Előadó: Farkas Tiborné polgármester**
3. **Pályázat a zártkerti besorolású földrészletek mezőgazdasági hasznosítását segítő, infrastrukturális hátterét biztosító fejlesztések támogatására
Előadó: Farkas Tiborné polgármester**
4. **Egyebek**

**Napirend tárgyalása:**

* 1. **Hegyi utca ívóvíz vezetékének felújítása
	Előadó: Farkas Tiborné polgármester**

**Farkas Tiborné polgármester:** Köszöntötte Mészáros János Urat. Kérte, hogy **i**smertette a napirend tárgyában érkezett ajánlatot.

**Mészáros János Zalavíz Zrt. munkatársa:** Elmondta, hogy a korábban elfogadott ajánlathoz képest kicsit módosult a Zalavíz Zrt. ajánlata. Helyszíni egyeztetést követően merült fel igény 60 fm d90 gerincvezeték és 1 db vízbekötés kivitelezésére. Így a korábbi ajánlatban szereplő 5 500 000 Ft-os ajánlat 6 300 000 Ft-ra módosult. Ha a testületnek is megfelel, augusztus közepén megkezdenénk a munkálatokat, és augusztus végére be is fejeznénk. A vizet nem zárjuk el, csak az átkötéshez lesz kb. fél napos szünet.

**Farkas Tiborné polgármester:** Indítványozta a Zalavíz Zrt Gősfa Hegyi utcai ivóvízvezeték baromfiteleptől a végpontig tartó szakaszának falújítását a szolgáltató által módosított műszaki tartalommal, bruttó 6 300 000 Ft becsült bekerülési költség fejében.

Kérdés, hozzászólás a napirenddel kapcsolatosan nem hangzott el, az ülést levezetőpolgármester anapirend tárgyalását lezárta, megállapította, hogy az ülés határozatképes, majd szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen, egyhangú, szavazattal a következő határozatot hozta:

**Gősfa Község Önkormányzati Képviselő-testületének
34/2019(VII.10.) számú határozata**

Gősfa Község Önkormányzat Képviselő-testülete a 18/2019 (V.9.) számú határozat 1. pontját az alábbiak szerint módosítja:

1. Gősfa Község Önkormányzat Képviselő-testülete úgy határozott, hogy a 2019. évre vonatkozó gördülő fejlesztési tervvel összhangban elfogadja az Észak Zalai Víz-és Csatornamű Zrt. Gősfa Hegyi utcai ivóvízvezeték baromfiteleptől a végpontig tartó szakaszának felújítására vonatkozó javaslatát az alábbi műszaki tartalom szerint:

330 fm d90 KPE vezeték építés,

12 db ivóvízbekötés cseréje,

1 db ivóvízbekötés,

2db FF tűzcsap beépítése, amelyből egy új, egy pedig a régi FA tűzcsap cseréje

mindösszesen 6.300.000. Ft + ÁFA, azaz hatmillió-háromszázezer forint + ÁFA becsült bekerülési költség ellenében.

A határozat egyéb részei változatlan tartalommal hatályban maradnak.

 **Határidő: azonnal**

 **Felelős: Farkas Tiborné polgármester**

* 1. **Hegyi utca faszállítás ügye
	Előadó: Farkas Tiborné polgármester**

**Farkas Tiborné polgármester:** Elmondta, hogy előzetes bejelentés nélkül használták faszállítás céljára a Hegyi utcát. Egyeztettem a vállalkozóval, Tőke Albinnal, arra hivatkozott, hogy az Önkormányzatnak van-e úthasználati rendelete.

**Szabó Gyuláné képviselő:** Ki van rakva a 10 tonnás tábla.

**Farkas Tiborné polgármester:** 150 m3-t, 50-60 tonnát hordott végig az úton ki tudja hány alkalommal, ezt el is ismerte. Bruttó 50.000. Ft-ot volt hajlandó fizetni az Önkormányzat részére. A rendőr az utolsó körnél 50.000. Ft-re büntette meg. Javaslom, hogy írjunk egy levelet, hogy a felajánlott díjat az Önkormányzat elfogadni nem tudja, ha nem tesz jobb ajánlatot, megtesszük a szükséges intézkedéseket.

Kérdés, hozzászólás nem hangzott el, az ülést vezető polgármester a napirendet nem bocsátotta szavazásra. A képviselő-testület áttért a soron következő napirend tárgyalására.

* 1. **Pályázat benyújtása Gősfa 243. hrsz., Gősfa 275. hrsz. és Gősfa 598. hrsz. alatti utak felújítása támogatására
	Előadó: Farkas Tiborné polgármester**

**Farkas Tiborné polgármester:** Elmondta, hogy ismét van lehetőség zártkerti utak fejlesztésére pályázati úton. Ismertette a pályázati felhívást. Kérte a képviselőket, mondják el véleményüket, tegyék meg javaslataikat.

Kérdés, hozzászólás nem érkezett.

**Farkas Tiborné polgármester:** Indítványozta, hogy a képviselő-testület nyújtson be pályázatot az Agrárminisztérium által meghirdetetett, ZP-1-2019 számú, a települések zártkerti földrészleteinek mezőgazdasági hasznosítását segítő és az infrastrukturális háttér megteremtését célzó települési fejlesztések 1.) alcél külterületen elhelyezkedő zártkertek, kiskertek megközelítését szolgáló, kapcsolódó út, földút, valamint az útszakaszhoz kapcsolódó csapadékvíz elvezetését biztosító (nyílt, felszíni) csatornahálózat karbantartásához kapcsolódó fejlesztések (kivéve erőgépek és eszközbeszerzés) támogatására.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** megállapította, hogy a képviselő-testület ülése határozatképes, jelenlévő képviselők száma 4 fő ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen egyhangú szavazattal a következő határozatot hozta:

**Gősfa Község Önkormányzati Képviselő-testületének
35/2019 (VII.10.) számú határozata**

Gősfa Község Önkormányzat Képviselő-testülete pályázatot nyújt be az Agrárminisztérium által meghirdetetett, ZP-1-2019 számú, a települések zártkerti földrészleteinek mezőgazdasági hasznosítását segítő és az infrastrukturális háttér megteremtését célzó települési fejlesztések 1.) alcél külterületen elhelyezkedő zártkertek, kiskertek megközelítését szolgáló, kapcsolódó út, földút, valamint az útszakaszhoz kapcsolódó csapadékvíz elvezetését biztosító (nyílt, felszíni) csatornahálózat karbantartásához kapcsolódó fejlesztések (kivéve erőgépek és eszközbeszerzés) valamint 5.) alcél területrendezés, gyümölcsfa- és/vagy szőlőtelepítés támogatására.

**A pályázat célja:** zártkerti utak felújítása és őshonos gyümölcsfa telepítés

**A fejlesztés célja:** „Gősfa 243. hrsz., Gősfa 275. hrsz. és Gősfa 598. hrsz. alatti utak felújítása és őshonos gyümölcsfák telepítése”

**A fejlesztés megvalósulási helye:** Gősfa 243. hrsz., Gősfa 275. hrsz. és Gősfa 598. hrsz.

**A fejlesztés forrásösszetétele:**

|  |  |
| --- | --- |
| **Megnevezés** | **Összege (Ft-ban)** |
| Saját forrás | 0 |
| Hitel | 0 |
| Egyéb támogatás (nevesítve) | 0 |
| Egyéb forrás | 0 |
| Támogatásból igényelt összeg | 9.999.999. |
| **Összesen** | **9.999.999.** |

A képviselő-testület felhatalmazza a polgármestert a pályázat határidőre történő benyújtására.

 **Határidő: azonnal**

 **Felelős: Farkas Tiborné polgármester**

* 1. **Egyebek**
* **Tájékoztatás**

**Előadó: Farkas Tiborné polgármester**

**Farkas Tiborné polgármester:** Elmondta, hogy kint volt a katasztrófavédelemtől, megtartották a helyszíni szemlét.

Volán gyűlésen voltam a héten, kértem, hogy a Szent Márton utcai megállónál a Mező Imre utca megálló táblát kicserélni szíveskedjenek.

Ismertette a Faluház frontjára elhelyezendő címerre érkezett árajánlatokat.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Ezt követően **az ülést levezető** **polgármester** előadta, hogy a képviselő-testület az elfogadott napirendet megtárgyalta, megkérdezte a képviselőket van-e egyéb közérdeket érintő kérdésük, bejelentésük.

Egyéb kérdés, bejelentés nem hangzott el, a polgármester megköszönte a megjelenést és a képviselő-testület nyilvános ülését 14,30 órakor bezárta.

**K.m.f.**

 **Farkas Tiborné Szita Gabriella
 polgármester jegyző**